**01.04.2021.**

**E-pasta nosaukums:**

Par izmaiņām manipulāciju sarakstā no 01.04.2021.

**E-pasta teksts:**

Nacionālais veselības dienests (turpmāk – Dienests) informē, ka ir veikta manipulāciju saraksta pārskatīšana un grozījumu sagatavošana. Dienests skaidro, ka saskaņā ar Ministru kabineta 2018. gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – Noteikumi Nr.555) 2.14.punktu Dienests sagatavo manipulāciju sarakstu, ko saskaņā ar Noteikumu Nr.555 154.7.punktu pēc pārskatīšanas Dienestam ir jāsaskaņo ar Veselības ministriju, lai pēc tam sarakstu publicētu Dienesta tīmekļa vietnē. Savukārt līgumos par primārās veselības aprūpes pakalpojumu sniegšanu un apmaksu noteikts, ka Dienesta pienākums ir informēt līgumpartnerus par izmaiņām manipulāciju sarakstā, lai līgumpartneri šo informāciju ņemtu vērā līgumu izpildē.

Dienests informē, ka ar 01.04.2021. ir stājušās spēkā izmaiņas manipulāciju sarakstā. Aktualizētā manipulāciju saraksta versija ir publicēta Dienesta tīmekļa vietnes [www.vmnvd.gov.lv](http://www.vmnvd.gov.lv) sadaļā “Profesionāļiem” – “Pakalpojumu tarifi”. Tāpat šajā tīmekļa vietnes sadaļā ir pieejamas arī vēsturiskās manipulāciju saraksta versijas un informācija par visām veiktajām izmaiņām – failā “Manipulāciju saraksta izmaiņu reģistrs”.

Aktualizētas ģimenes ārstu manipulācijas attālināto konsultāciju sniegšanai brīvdienās un svētku dienās **no 02.04.2021. līdz 05.04.2021.**

**60181** - Maksājums ģimenes ārstam par pacienta vecumā līdz 65 gadiem attālinātu konsultāciju brīvdienā vai svētku dienā. Nenorādīt ar manipulāciju 60035

**60182** - Maksājums ģimenes ārstam par pacienta vecumā no 65 gadiem attālinātu konsultāciju brīvdienā vai svētku dienā. Nenorādīt ar manipulāciju 60036

**60183**  - Piemaksa ģimenes ārstam par pacientu aprūpi brīvdienās un svētku dienās

Dienests informē, ka tajā skaitā labotas un no jauna izveidotas jaunas ģimenes ārstiem saistošas manipulācijas:

**60043** **- Ģimenes ārsta praksē nodarbinātas ārstniecības personas vai mājas aprūpes pakalpojumu sniedzēja mājas vizīte SARS-CoV-2 (COVID-19) izmeklējamā materiāla paņemšanai** (Manipulācija ietver tikai medicīnas personāla laika apmaksu. Manipulāciju nedrīkst norādīt kopā ar manipulāciju 60044, kā arī ar citām manipulācijām, kas paredzētas mājās nodrošināmu pakalpojumu apmaksai. Manipulāciju nenorāda kopā ar manipulācijām 60162, 60164, 60173. Pakalpojumu nodrošina ģimenes ārstu prakses vai mājas aprūpes pakalpojumu sniedzēji, kas par to vienojušies ar Dienestu.)

Papildinājums manipulācijas apmaksas nosacījumos pievienots, lai uzsvērtu, ka transporta izdevumu apmaksa jau ir iekļauta tarifā.

**60044 - SARS-CoV-2 (COVID-19) izmeklējamā materiāla (nazofaringeālā uztriepe) paņemšana ambulatori vai ģimenes ārsta praksē vai sniedzot mājas aprūpes pakalpojumu** (Manipulācija ietver tikai medicīnas personāla laika apmaksu. Manipulāciju nenorāda laboratorijas. Manipulāciju nedrīkst norādīt kopā ar manipulācijām 60043, 47268. Pakalpojumu nodrošina ģimenes ārstu prakses vai mājas aprūpes pakalpojumu sniedzēji, kas par to vienojušies ar Dienestu, kā arī ambulatori atbilstoši testēšanas algoritmam.)

Papildināts manipulācijas nosaukums un apmaksas nosacījumi, lai to varētu izmantot visos gadījumos, kad nepieciešas apmaksāt tikai māsas laiku.

**60059 - Ārstniecības personas izbraukums COVID-19 vakcinēšanas nodrošināšanai pacienta dzīvesvietā** (Manipulācija paredzēta COVID-19 vakcinācijai totāli asistējamām personām ar smagiem nekompensētiem mobilitātes traucējumiem. Manipulāciju nenorāda kopā ar mājas aprūpes manipulācijām un vakcinācijas manipulācijām 01018, 01019, 03081, 03083, 60049, 60170, 60192, izņemot 60169 un 03084.

Izmaiņas manipulācijas nosaukumā. Vakcinācijas darba grupā tiks pieņemts, ka uz mājas vizīti var doties arī ārsts.

Dienests vēršu uzmanību, ka manipulāciju sarakstā tiks iekļautas manipulācijas, kas stājušās spēkā jau iepriekš:

**No 22.02.2021.**

**03097** – JAUNA manipulācija - **Covid-19 vakcinācijas nodrošināšana ģimenes ārstu praksē pacientiem ar hroniskām saslimšanām un senioriem no 60 gadu vecuma.** (Manipulāciju apmaksā ģimenes ārstiem, kas veic vakcināciju pret Covid-19 personām no 60 gadu vecuma un personām ar hroniskām slimībām (saskaņā ar rekomendācijām personu ar hroniskām slimībām vakcinācijas organizācijai, kas publicētas Slimību profilakses un kontroles centra tīmekļvietnē), izņemot personas, kas atbilst I vai II prioritāri vakcinējamai grupai. Manipulāciju nenorāda kopā ar manipulācijām 01018, 01019, 03048, 03049, 03081, 03083, 03098, 03099, 60049, 60059, 60170.)

**No 01.02.2021**. manipulācijai **60170** - **Ceļa izdevumi brigādei pie pacientiem Covid-19 vakcinēšanai** palielināts tarifs no 2.26 EUR uz 2.56 EUR, tas saistīts ar to, ka izbraukuma vakcināciju pārsvarā sniedz iestādes, kas bāzētas Rīgā, tādēļ auto nolietojums un degvielu izmaksas pieaug.

**No 01.03.2021.** sakarā ar jaunās manipulācijas ieviešanu 60192, manipulācijai 60170 tika mainīts arī nosaukums

**60170 - Ceļa izdevumi brigādei pie pacientiem Covid-19 vakcinēšanai attālumā līdz 50km vienā virzienā (turp-atpakaļ ne vairāk kā 100km)** (Ceļa izdevumi sedz visas izmaksas, kas saistītas ar ceļa izdevumiem un ceļā pavadīto laiku, veicot vakcināciju vairākiem pacientiem vienā izbraukumā. Norāda par katru pacientu. Nedrīkst norādīt pie manipulācijas 60059.)

**60192 –** JAUNA manipulācija **- Ceļa izdevumi brigādei pie pacientiem Covid-19 vakcinēšanai attālumā no 51 km vienā virzienā (turp-atpakaļ virs 100km)** (Ceļa izdevumi sedz visas izmaksas, kas saistītas ar ceļa izdevumiem un ceļā pavadīto laiku, veicot vakcināciju vairākiem pacientiem vienā izbraukumā. Norāda par katru pacientu. Nedrīkst norādīt pie manipulācijas 60059.)

Visas augstāk minētās manipulācija ar pašreizējiem apmaksas nosacījumiem ir spēkā līdz 30.06.2021.

Jautājumu gadījumā par izmaiņām Dienests lūdz sazināties ar Ārstniecības pakalpojumu departamenta Pakalpojumu attīstības nodaļu, rakstot uz e-pasts: anete.baskevica@vmnvd.gov.lv